12. ฐานะการเงินและผลการดำเนินงาน

สรุปรายงานคณะกรรมการตรวจสอบ

คณะกรรมการตรวจสอบมีความเห็นว่า งบการเงินของบริษัทฯ
ได้จัดทำขึ้นตามหลักการบัญชีที่รับรองทั่วไปการเปิดเผยข้อมูลในรายงานทางการเงินมีความถูกต้อง
เชื่อถือได้ การดำเนินธุรกิจของบริษัทฯ ได้ปฏิบัติตามกฎหมายว่าด้วยหลักทรัพย์และตลาดหลักทรัพย์
และกฎหมายอื่นที่เกี่ยวข้อง ระบบการควบคุมภายในของบริษัทฯ มีความเพียงพอและเหมาะสม
ไม่มีข้อบกพร่องที่เป็นสาระสำคัญ

สรุปรายงานความรับผิดชอบของคณะกรรมการต่อรายงานทางการเงิน

คณะกรรมการบริษัทฯ มีความเห็นว่าระบบการควบคุมภายในของบริษัทฯ โดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลได้ว่า งบการเงินของบริษัท ผลิตไฟฟ้าราชบุรีโฮลดิ้ง จำกัด (มหาชน) และงบการเงินรวมของบริษัท ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อย ประจำปีสิ้นสุดวันที่ 31 ธันวาคม 2548 มีความเชื่อถือได้ โดยถือปฏิบัติตามมาตรฐานการบัญชีที่รับรองทั่วไปและปฏิบัติถูกต้องตามกฎหมายและกฎระเบียบที่เกี่ยวข้อง

สรุปรายงานการสอบบัญชี

บริษัท ไพร้ซวอเตอร์เฮาส์คูเปอร์ส เอบีเอเอส จำกัด ซึ่งเป็นผู้สอบบัญชีของบริษัทฯ
และบริษัทย่อยได้ตรวจสอบงบดุลรวมและงบดุลเฉพาะบริษัท ณ วันที่ 31 ธันวาคม 2548 และ 2547
งบกำไรขาดทุนรวมและงบกำไรขาดทุนเฉพาะบริษัท
งบแสดงการเปลี่ยนแปลงในส่วนของผู้ถือหุ้นรวมและงบแสดงการเปลี่ยนแปลงในส่วนของผู้ถือหุ้นเฉพาะบริษัท
และงบกระแสเงินสดรวมและงบกระแสเงินสดเฉพาะบริษัทสำหรับปีสิ้นสุดวันเดียวกันของบริษัท
ผลิตไฟฟ้าราชบุรีโฮลดิ้ง จำกัด (มหาชน)และบริษัทย่อย และของเฉพาะบริษัท
ผลิตไฟฟ้าราชบุรีโฮลดิ้ง จำกัด (มหาชน)
โดยมีความเห็นว่างบการเงินรวมและงบการเงินเฉพาะบริษัทข้างต้นนี้แสดงฐานะการเงินรวมและฐานะการเงินเฉพาะบริษัท
ณ 31 ธันวาคม 2548 และ 2547 และผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัท สำหรับปีสิ้นสุดวันเดียวกันของบริษัท
ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อยและของเฉพาะบริษัท
ผลิตไฟฟ้าราชบุรีโฮลดิ้ง จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

1.  []งบการเงินรวมของบริษัทฯ

    []

    []

[]

[]

[]

[]

[]

[]12.2 อัตราส่วนทางการเงินของงบการเงินรวม

3.  รายงานวิเคราะห์ผลการดำเนินงาน

12.3.1 ผลการปฏิบัติตามแผนการดำเนินธุรกิจ

ในปี 2548 บริษัท ผลิตไฟฟ้าราชบุรีโฮลดิ้ง จำกัด (มหาชน) (“บริษัทฯ”) และบริษัทย่อย
ได้ขยายการลงทุนในธุรกิจผลิตไฟฟ้า เพื่อสร้างความเติบโตให้กับบริษัทฯ
และสร้างมูลค่าเพิ่มให้กับผู้ถือหุ้น โดยเมื่อวันที่ 3 พฤศจิกายน 2548 บริษัทฯ
ได้ลงนามในสัญญาระหว่างผู้ถือหุ้น (Shareholders Agreement) เพื่อเข้าซื้อหุ้นในสัดส่วนร้อยละ
25 ของ บริษัท เซาท์อีสท์ เอเชีย เอนเนอร์จี จำกัด
ซึ่งเป็นผู้พัฒนาโครงการโรงไฟฟ้าพลังน้ำ-น้ำงึม 2 ในสาธารณรัฐประชาธิปไตยประชาชนลาว
จากบริษัท ช.การช่าง จำกัด (มหาชน)
โดยบริษัทฯได้ชำระเงินค่าซื้อหุ้นตามสัดส่วนการถือหุ้นเป็นเงินรวม 43.75 ล้านบาท ให้แก่ บริษัท
ช. การช่าง จำกัด (มหาชน) แล้ว ทั้งนี้ บริษัท เซาท์อีสท์ เอเชีย เอนเนอร์จี จำกัด
จะมีการเพิ่มทุนจดทะเบียนเป็นจำนวน 9,400 ล้านบาท เมื่อคิดตามสัดส่วนที่บริษัทฯ
ถือหุ้นจะเป็นเงินลงทุนรวมทั้งสิ้นประมาณ 2,350 ล้านบาท สำหรับโครงการโรงไฟฟ้าพลังน้ำ-น้ำงึม
2 เป็นโครงการที่มีสัญญาซื้อขายไฟฟ้าระยะยาวกับบริษัท กฟผ.จำกัด (มหาชน) มีกำลังผลิตรวม
615 เมกะวัตต์ โดยมีกำหนดจะเดินเครื่องผลิตไฟฟ้าส่งเข้าประเทศไทยได้ในกลางปี 2553 ทั้งนี้
บริษัทฯจะมีกำลังผลิตเพิ่มขึ้นจากการลงทุนครั้งนี้ 153.75 เมกะวัตต์ ทำให้กำลังผลิตรวมของบริษัทฯ
เพิ่มขึ้นเป็น 4,498 เมกะวัตต์

เมื่อวันที่ 29 กันยายน 2548 บริษัทฯ ได้มีการลงนามในสัญญาระหว่างผู้ถือหุ้น (Shareholders
Agreement) เพื่อเข้าร่วมทุนกับบริษัท ชูบุ อีเลคทริค พาวเวอร์ (ประเทศไทย) จำกัด(Chubu
Electric Power (Thailand) Company Limited: CEPT) จัดตั้งบริษัท ชูบุราชบุรี
อีเลคทริค เซอร์วิส จำกัด (Chubu Ratchaburi Electric Services Company Limited
: CRESCO) โดยบริษัทฯ ถือหุ้นในสัดส่วนร้อยละ 50 โดยมีทุนจดทะเบียน 40 ล้านบาท
แบ่งเป็นหุ้นสามัญ จำนวน 400,000 หุ้น มูลค่าหุ้นละ 100 บาท ทั้งนี้ บริษัท ชูบุราชบุรี อีเลคทริค
เซอร์วิส จำกัด หรือ CRESCO
จัดตั้งขึ้นเพื่อให้บริการเดินเครื่องและบำรุงรักษาโรงไฟฟ้าพลังความร้อนร่วมขนาด 1,400
เมกะวัตต์ ของบริษัท ราชบุรีเพาเวอร์ จำกัด

นอกจากนี้เมื่อวันที่ 9 มีนาคม 2548 บริษัท ราชบุรีแก๊ส จำกัด ซึ่งเป็นบริษัทย่อยของบริษัทฯ
และเป็นผู้ถือหุ้นในบริษัท ไตร เอนเนอจี้ จำกัด ได้เข้าซื้อหุ้นบริษัท ไตร เอนเนอจี้ จำกัด
เพิ่มเติมจำนวน 4,279,750 หุ้นคิดเป็นร้อยละ 12.50 ของหุ้นทั้งหมด
โดยชำระค่าซื้อหุ้นดังกล่าวเป็นเงินจำนวน 525.29 ล้านบาท
มีผลให้ราชบุรีแก๊สมีสัดส่วนการถือหุ้นในบริษัท ไตร เอนเนอจี้ จำกัด เพิ่มขึ้นจากร้อยละ 37.50
เป็นร้อยละ 50 จากการลงทุนดังกล่าวทำให้ บริษัทฯ มีกำลังการผลิตตามสัดส่วนที่ลงทุนใน บริษัท
ไตร เอนเนอจี้ จำกัด เป็น 350 เมกะวัตต์ เพิ่มขึ้น 87.50 เมกะวัตต์จากเดิม 262.50
เมกะวัตต์

อนึ่ง บริษัทฯ
และบริษัทย่อยได้พยายามหาแนวทางในการลดต้นทุนทางการเงินเพื่อเสริมสร้างฐานะทางการเงินของบริษัทฯให้แข็งแกร่งยิ่งขึ้น
โดยเมื่อวันที่ 25 กรกฎาคม 2548 บริษัท ผลิตไฟฟ้าราชบุรี จำกัด ซึ่งเป็นบริษัทย่อยหลัก
ได้ดำเนินการจัดหาเงินกู้ใหม่เพื่อทดแทนเงินกู้เดิมทั้งจำนวน วงเงินรวม 34,262 ล้านบาท
แบ่งเป็นเงินกู้ระยะยาว จำนวน 24,262 ล้านบาท และหุ้นกู้ จำนวน 10,000 ล้านบาทล้านบาท
โดยมีอัตราดอกเบี้ย ดังนี้

  ระยะเวลา อัตราดอกเบี้ย (ร้อยละ)

 เงินกู้ระยะยาว

  วันที่ 25 กรกฎาคม 2548 – 24 กรกฎาคม 2550 MLR –2.50

  วันที่ 25 กรกฎาคม 2550 – 24 กรกฎาคม 2552 MLR –2.00

  วันที่ 25 กรกฎาคม 2552 – 31 มีนาคม 2558 MLR –1.50

หุ้นกู้ 

อายุ 3 ปี วงเงิน 7,000 ล้านบาท

วันที่ 29 กรกฎาคม 2548 – 30 มิถุนายน 2551 3.67

อายุ 5 ปี วงเงิน 3,000 ล้านบาท 

 วันที่ 29 กรกฎาคม 2548 – 29 มิถุนายน 2550 3.67

วันที่ 30 มิถุนายน 2550 – 30 มิถุนายน 2553 MLR –2.00

1.  สรุปผลการดำเนินงาน

ผลการดำเนินงานในปี 2548 บริษัทฯและบริษัทย่อยมีกำไรสุทธิ จำนวน 6,066.36 ล้านบาท
คิดเป็นกำไรต่อหุ้นเท่ากับ 4.18 บาทต่อหุ้น เมื่อเปรียบเทียบกับผลการดำเนินงานของปี 2547
ที่มีกำไรสุทธิ จำนวน 6,487.03 ล้านบาท ปรากฏว่ากำไรสุทธิลดลงจำนวน 420.67 ล้านบาท
หรือคิดเป็นร้อยละ 6.48 โดยมีรายได้รวมทั้งสิ้น 44,836.83 ล้านบาท
เพิ่มขึ้นจากปีก่อนเป็นจำนวน 4,420.40 ล้านบาท หรือคิดเป็นร้อยละ 10.94
ในขณะที่ต้นทุนขายและค่าใช้จ่ายปี 2548 มีจำนวนรวมทั้งสิ้น 38,770.47 ล้านบาท
เพิ่มขึ้นจากปีก่อนเป็นจำนวน 4,841.07 ล้านบาท หรือคิดเป็นร้อยละ 12.48

2.  การวิเคราะห์รายได้

ผลการดำเนินงานในปี 2548 ของบริษัทฯ และบริษัทย่อย มีรายได้รวมทั้งสิ้น 44,836.83 ล้านบาท
เพิ่มขึ้นจากปี 2547 (40,416.43 ล้านบาท) เป็นจำนวน 4,420.40 ล้านบาท หรือคิดเป็นร้อยละ
10.94 โดยมีสาเหตุหลัก ดังนี้

2.1) รายได้ค่าขายไฟฟ้าของโรงไฟฟ้าราชบุรี ปี 2548 จำนวน 44,034.96 ล้านบาท
เพิ่มขึ้นจากปี 2547 เป็นจำนวน 4,320.93 ล้านบาท หรือคิดเป็นร้อยละ 10.88
สาเหตุหลักเนื่องจาก

-   รายได้ค่าความพร้อมจ่าย (Availability Payment : AP) ในปี 2548 จำนวน
    12,394.50 ล้านบาท สูงกว่าปี 2547 (11,418.17 ล้านบาท) เป็นจำนวน 976.33
    ล้านบาท หรือคิดเป็นร้อยละ 8.55 สาเหตุหลักเนื่องจาก
    อัตราค่าความพร้อมจ่ายของโรงไฟฟ้าพลังความร้อนในปี 2548 มีอัตราสูงกว่าปี 2547
    ซึ่งเป็นไปตามที่กำหนดไว้ในสัญญาซื้อขายไฟฟ้า (Power Purchase Agreement :PPA)

-   รายได้ค่าพลังงานไฟฟ้า (Energy Payment : EP) ในปี 2548 จำนวน 31,640.46
    ล้านบาท สูงกว่าปี 2547 (28,295.86 ล้านบาท) เป็นจำนวน 3,344.60
    ล้านบาทหรือคิดเป็นร้อยละ 11.82 เนื่องจากในปี 2548 มีปริมาณการผลิตไฟฟ้าเพิ่มขึ้น
    เป็นผลให้มีการใช้เชื้อเพลิงก๊าซธรรมชาติเพิ่มมากขึ้น
    รวมทั้งราคาก๊าซธรรมชาติและน้ำมันเตาที่เพิ่มสูงขึ้นจากปีก่อน

    2.  ดอกเบี้ยรับในปี 2548 จำนวน 278.51 ล้านบาท สูงกว่าปี 2547 (155.89 ล้านบาท)
        เป็นจำนวน 122.62 ล้านบาท หรือคิดเป็นร้อยละ 78.66
        สาเหตุหลักเนื่องจากการปรับตัวสูงขึ้นของอัตราดอกเบี้ยในปี 2548
        รวมทั้งมีเงินสดคงเหลือในมือเพิ่มขึ้นจากปีก่อน

    3.  รับรู้ส่วนแบ่งกำไรในบริษัทย่อยและกิจการร่วมค้าในปี 2548 จำนวน 372.01 ล้านบาท
        ลดลงจากปี 2547 (407.90 ล้านบาท) เป็นจำนวน 35.89 ล้านบาทหรือคิดเป็นร้อยละ
        8.80 เนื่องจาก

-   บริษัทฯ รับรู้ส่วนแบ่งกำไรในบริษัท ไตร เอนเนอจี้ จำกัด จำนวน 468.55 ล้านบาท
    สูงกว่าปี 2547 (442.11 ล้านบาท) เป็นจำนวน 26.44 ล้านบาท สาเหตุหลัก เนื่องจาก
    บริษัท ราชบุรีแก๊ส จำกัด ซึ่งเป็นบริษัทย่อยของบริษัทฯ ได้เพิ่มสัดส่วนการถือหุ้นในบริษัท ไตร
    เอนเนอจี้ จำกัด จากร้อยละ 37.5 เป็นร้อยละ 50 ตั้งแต่วันที่ 9 มีนาคม 2548

ทั้งนี้ ผลการดำเนินงานปี 2548 ของบริษัท ไตร เอนเนอจี้ จำกัด
ได้มีการรับรู้ผลขาดทุนจากอัตราแลกเปลี่ยนเป็นจำนวน 345.61 ล้านบาท

-   บริษัทฯ รับรู้ส่วนแบ่งขาดทุนในบริษัท ราชบุรีเพาเวอร์ จำกัด ในปี 2548 จำนวน 91.56
    ล้านบาท สูงกว่าปี 2547 (34.05 ล้านบาท) เป็นจำนวน 57.51 ล้านบาท หรือ 1.69 เท่า
    สาเหตุหลักเนื่องจากราชบุรีเพาเวอร์อยู่ในระหว่างดำเนินการโครงการโรงไฟฟ้าที่จังหวัดราชบุรี
    ทำให้มีค่าใช้จ่ายในการบริหารงานเพิ่มขึ้นจากปีก่อนเป็นจำนวน 106.09 ล้านบาท
    และรับรู้ผลขาดทุนจากการตั้งค่าเผื่อการด้อยค่าของที่ดินที่จังหวัดประจวบคีรีขันธ์เป็นจำนวน
    44.94 ล้านบาท นอกจากนี้ ยังได้รับผลกระทบจากอัตราแลกเปลี่ยน โดยในปี 2548
    มีการรับรู้ผลขาดทุนจากอัตราแลกเปลี่ยนจำนวน 45.23 ล้านบาท ในขณะที่ปี 2547
    รับรู้ผลกำไรจากอัตราแลกเปลี่ยนจำนวน 9.96 ล้านบาท

ทั้งนี้
โรงไฟฟ้าที่จังหวัดราชบุรีขณะนี้อยู่ระหว่างเตรียมการดำเนินการโครงการโดยมีกำหนดเดินเครื่องเชิงพาณิชย์ประมาณเดือนมีนาคมและเดือนมิถุนายน
2551 บริษัท ราชบุรีอัลลายแอนซ์ จำกัด ซึ่งเป็นบริษัทย่อยของบริษัทฯ
ได้ร่วมลงทุนในราชบุรีเพาเวอร์ในสัดส่วนร้อยละ 25 เมื่อวันที่ 12 มีนาคม 2547

1.  การวิเคราะห์ต้นทุนและค่าใช้จ่าย

ต้นทุนขายและค่าใช้จ่ายในปี 2548 จำนวนรวมทั้งสิ้น 38,770.47 ล้านบาท เพิ่มขึ้นจากปี 2547
(33,929.40 ล้านบาท) เป็นจำนวน 4,841.07 ล้านบาท หรือคิดเป็นร้อยละ 14.27
โดยมีสาเหตุหลักดังนี้

3.1) ต้นทุนขายของโรงไฟฟ้าราชบุรี ในปี 2548 จำนวน 36,478.53 ล้านบาท เพิ่มขึ้นจากปี
2547 (32,173.20 ล้านบาท) เป็นจำนวน 4,305.33 ล้านบาท หรือคิดเป็นร้อยละ 13.38
สาเหตุหลักเนื่องจาก

-   ค่าเชื้อเพลิงสูงกว่าปี 2547 เป็นจำนวน 3,363.03 ล้านบาท
    เนื่องจากมีปริมาณการผลิตไฟฟ้าเพิ่มขึ้น
    เป็นผลให้มีการใช้เชื้อเพลิงก๊าซธรรมชาติเพิ่มมากขึ้นรวมทั้งราคาก๊าซธรรมชาติและน้ำมันเตาที่เพิ่มสูงขึ้นจากปีก่อน

-   ค่าซ่อมแซมบำรุงรักษาโรงไฟฟ้าในปี 2548 จำนวน 1,282.53 ล้านบาท สูงกว่าปี 2547
    (388.31 ล้านบาท) เป็นจำนวน 894.22 ล้านบาท หรือคิดเป็น 2.30 เท่า
    สาเหตุหลักเนื่องจากในปี 2548
    มีการซ่อมบำรุงรักษาโรงไฟฟ้าพลังความร้อนร่วมมากกว่าปีก่อนและมีการหยุดซ่อมโรงไฟฟ้าพลังความร้อนทั้ง
    2 เครื่องด้วย
    เป็นผลทำให้ค่าบริการในการบำรุงรักษาและค่าอะไหล่โรงไฟฟ้าเพิ่มขึ้นจากปีก่อนเป็นจำนวน
    471.26 ล้านบาท
    รวมทั้งมีการรับรู้ค่าใช้จ่ายในการซ่อมอุปกรณ์โรงไฟฟ้าที่ได้ดำเนินการซ่อมแล้วเสร็จในปี 2548
    สูงกว่าปีก่อนเป็นจำนวน 422.96 ล้านบาท

-   ค่าเบี้ยประกันภัยโรงไฟฟ้าในปี 2548 จำนวน 177.91 ล้านบาท ต่ำกว่าปี 2547 (225.14
    ล้านบาท) เป็นจำนวน 47.23 ล้านบาท หรือคิดเป็นร้อยละ 20.98 เนื่องจาก
    ไม่มีการเรียกร้องค่าสินไหมทดแทนในปี 2547
    เป็นผลให้ได้รับส่วนลดค่าเบี้ยประกันภัยโรงไฟฟ้าในปี 2548

3.2 ) ค่าใช้จ่ายในการขายและบริหารในปี 2548 จำนวน 961.01 ล้านบาท สูงกว่าปี 2547
(462.97 ล้านบาท) เป็นจำนวน 498.04 ล้านบาท หรือคิดเป็น 1.08 เท่า เนื่องจากบริษัท
ผลิตไฟฟ้าราชบุรี จำกัด ได้ทำการจัดหาเงินกู้ใหม่เพื่อทดแทนเงินกู้เดิม เมื่อวันที่ 25 กรกฎาคม
2548 โดยมีค่าใช้จ่ายในการจัดหาเงินกู้ดังกล่าวเป็นจำนวน 229.69 ล้านบาท
(รวมค่าปรับในการชำระหนี้ก่อนกำหนดของสัญญาเงินกู้เดิม)
และมีการตัดจ่ายค่าธรรมเนียมในการจัดหาเงินกู้รอตัดบัญชีของเงินกู้เดิมเป็นค่าใช้จ่ายอีกจำนวน
236.52 ล้านบาท

3.3) ภาษีเงินได้ในปี 2548 จำนวน 89.75 ล้านบาท สูงกว่าปี 2547 (36.30 ล้านบาท)
เป็นจำนวน 53.45 ล้านบาท หรือคิดเป็น 1.47 เท่า สาเหตุหลักเนื่องจากในปี 2548 บริษัทฯ
ได้รับเงินชดเชยจากการปรับปรุงระบบเผาไหม้โรงไฟฟ้าราชบุรีจำนวน 106 ล้านบาท
รวมทั้งรายได้ดอกเบี้ยรับที่เพิ่มขึ้นจากปีก่อน
ซึ่งรายได้ดังกล่าวเป็นรายได้ที่ต้องเสียภาษีเงินได้นิติบุคคล

12.3.2 รายงานวิเคราะห์ฐานะการเงิน

1) การวิเคราะห์สินทรัพย์

ณ วันที่ 31 ธันวาคม 2548 บริษัทฯและบริษัทย่อย มีสินทรัพย์รวมทั้งสิ้น จำนวน 69,940.54
ล้านบาท เปรียบเทียบกับปีก่อนเพิ่มขึ้นเป็นจำนวน 446.35 ล้านบาท หรือคิดเป็นร้อยละ0.64
จำแนกเป็น

1.1) สินทรัพย์หมุนเวียน จำนวน 18,300.22 ล้านบาท เพิ่มขึ้นจำนวน 1,704.74 ล้านบาท
สาเหตุหลักเนื่องจาก

-   เงินสดและรายการเทียบเท่าเงินสด เพิ่มขึ้น จำนวน 3,816.98 ล้านบาท

-   เงินลงทุนระยะสั้น เงินลงทุนระยะยาวที่ถึงกำหนดชำระภายในหนึ่งปี จำนวน 5,141.53
    ล้านบาท ลดลงจากปีก่อน เป็นจำนวน 2,497.72 ล้านบาท

-   ลูกหนี้การค้ากิจการที่เกี่ยวข้องกัน สุทธิ จำนวน 6,536.32 ล้านบาท ลดลงจากปีก่อน จำนวน
    108.76 ล้านบาท

  บริษัทฯ มีเกณฑ์ในการประมาณค่าเผื่อหนี้สงสัยจะสูญ ดังนี้

-   ในอัตราร้อยละ 100 ของลูกหนี้รายตัว ซึ่งคาดว่าจะเรียกชำระไม่ได้ทั้งหมด

-   ในอัตราร้อยละที่ต่างกันออกไปโดยประเมินจากคุณภาพของลูกหนี้สงสัยจะสูญ ทั้งนี้
    ต้องคาดคะเนจากประสบการณ์ในการเก็บหนี้และพิจารณาฐานะปัจจุบันของลูกหนี้ประกอบกัน

ลูกหนี้การค้าแสดงด้วยมูลค่าตามใบแจ้งหนี้
หักด้วยค่าเผื่อหนี้สงสัยจะสูญซึ่งประมาณจากการสอบทานยอดคงเหลือ ณ วันสิ้นปี
มูลค่าของค่าเผื่อหนี้สงสัยจะสูญคือผลต่างระหว่างราคาตามบัญชีของลูกหนี้การค้าเมื่อเปรียบเทียบกับมูลค่าที่คาดว่าจะได้รับจากลูกหนี้การค้า
หนี้สูญที่เกิดขึ้นในระหว่างปีตัดเป็นค่าใช้จ่ายเมื่อสามารถระบุได้

-   วัสดุสำรองคลัง จำนวน 2,084.30 ล้านบาท เพิ่มขึ้นจากปีก่อนเป็นจำนวน 477.57 ล้านบาท
    สาเหตุเนื่องจากอะไหล่โรงไฟฟ้าระหว่างทางของโรงไฟฟ้าพลังความร้อนร่วม เพิ่มขึ้นจำนวน
    352.03 ล้านบาท

วัสดุสำรองคลังแสดงด้วยราคาทุนหักด้วยค่าเผื่อวัสดุสำรองคลังล้าสมัย
ราคาทุนคำนวณตามวิธีถัวเฉลี่ยเคลื่อนที่ วัสดุสำรองคลังแยกประเภทได้เป็นน้ำมันเชื้อเพลิง
วัสดุสำรองหลักและวัสดุสำรองทั่วไป วัสดุสำรองหลักเป็นวัสดุที่ใช้สำหรับอุปกรณ์เฉพาะในโรงไฟฟ้า

การตั้งสำรองสำหรับวัสดุสำรองหลักคำนวณจากยอดคงเหลือ ณ
วันสิ้นปีของวัสดุสำรองหลักโดยวิธีเส้นตรงเพื่อลดราคาตามบัญชีของวัสดุสำรองคลังหลักตามประมาณการอายุของโรงไฟฟ้า

1.2) สินทรัพย์ไม่หมุนเวียน จำนวน 51,640.32 ล้านบาท ลดลง จำนวน 1,258.39 ล้านบาท
สาเหตุหลักเนื่องจาก

-   เงินลงทุนระยะยาว จำนวน 358.12 ล้านบาท ลดลงจากปีก่อน เป็นจำนวน 161.39
    ล้านบาท

-   เงินให้กู้ยืมระยะยาวแก่กิจการที่เกี่ยวข้องกัน เพิ่มขึ้นจากปีก่อนจำนวน 242.75 ล้านบาท
    เนื่องจากในระหว่างปี 2548 บริษัทฯ ให้เงินกู้ยืมแก่บริษัท ราชบุรีเพาเวอร์ จำกัด จำนวน
    242.75 ล้านบาท ทั้งนี้บริษัท ราชบุรี อัลลายแอนซ์ จำกัด ซึ่งเป็นบริษัทย่อยของบริษัทฯ
    ได้เข้าถือหุ้นในบริษัท ราชบุรีเพาเวอร์ จำกัด ในสัดส่วนร้อยละ 25 เมื่อวันที่ 12 มีนาคม
    2547

-   ส่วนได้เสียในกิจการร่วมค้า เพิ่มขึ้นจากปีก่อน จำนวน 476.86 ล้านบาท
    เนื่องจากรับรู้ส่วนได้เสียในบริษัท ไตร เอนเนอจี้ จำกัด และบริษัท สยาม เอทานอล
    เอ็กซ์ปอร์ท จำกัด สุทธิเพิ่มขึ้นจำนวน 510.68 ล้านบาท และ 8.04 ล้านบาท ตามลำดับ
    และรับรู้ผลขาดทุนในบริษัท ราชบุรีเพาเวอร์ จำกัด จำนวน 91.56 ล้านบาท
    ในขณะที่กลุ่มบริษัทฯ ได้เข้าร่วมลงทุนใน บริษัท ชูบุราชบุรี อีเลคทริคเซอร์วิส จำกัด
    และบริษัท เซาท์อีสท์ เอเชีย เอนเนอร์จี จำกัด เป็นปีแรก โดยรับรู้ส่วนได้เสียสุทธิเพิ่มขึ้น
    จำนวน 7.10 ล้านบาท และ 42.60 ล้านบาท ตามลำดับ

-   ที่ดิน อาคาร และอุปกรณ์-สุทธิ จำนวน 47,561.46 ล้านบาท ลดลงจากปีก่อนเป็นจำนวน
    1,409.16 ล้านบาท สาเหตุเนื่องจาก มีการคิดค่าเสื่อมราคาสำหรับอาคารและอุปกรณ์
    ระหว่างงวดจำนวน 2,640.55 ล้านบาท
    นอกจากนี้ยังได้บันทึกทรัพย์สินรายการอุปกรณ์โรงไฟฟ้ากังหันแก๊ส และระบบขนส่งน้ำมันเตา
    มูลค่าเพิ่มขึ้นเป็นจำนวน 733 ล้านบาท และจำนวน 400 ล้านบาท ตามลำดับ

อนึ่ง อัตราส่วนสภาพคล่องของปี 2548 เท่ากับ 2.05 เท่า สูงกว่าปี 2547 ซึ่งเท่ากับ 1.86 เท่า
สาเหตุเนื่องจากในปี 2548 สินทรัพย์หมุนเวียนและหนี้สินหมุนเวียนเพิ่มขึ้นจากปี 2547

2) การวิเคราะห์หนี้สิน

ณ วันที่ 31 ธันวาคม 2548 บริษัทฯ และบริษัทย่อย มีหนี้สินรวมทั้งสิ้น 38,451.17 ล้านบาท
เปรียบเทียบกับปีก่อน ลดลงเป็นจำนวน 2,575.01 ล้านบาท หรือคิดเป็นร้อยละ 6.28
โดยมีหนี้สินหมุนเวียน จำนวน 8,943.22 ล้านบาท เพิ่มขึ้นจากปีก่อนจำนวน 35.49 ล้านบาท
ในส่วนของหนี้สินระยะยาว จำนวน 29,507.95 ล้านบาท ลดลงจากปีก่อนจำนวน 2,610.50
ล้านบาท เนื่องจากบริษัท ผลิตไฟฟ้าราชบุรี จำกัด ได้ชำระคืนเงินกู้ระยะยาวระหว่างปี จำนวน
3,199.09 ล้านบาท

ทั้งนี้เงินกู้ยืมระยะยาวดังกล่าว ค้ำประกันโดยการจดจำนองที่ดิน อาคาร และโรงไฟฟ้า
และจดจำนำอุปกรณ์ของโรงไฟฟ้าของบริษัท ผลิตไฟฟ้าราชบุรี จำกัด มูลค่ารวม 47,370.90
ล้านบาท (รายละเอียดตามหมายเหตุประกอบงบการเงิน ข้อ 7 และ 8)

อนึ่ง อัตราส่วนหนี้สินต่อส่วนของผู้ถือหุ้นในปี 2548 เท่ากับ 1.22 เท่า ต่ำกว่าปี 2547 ซึ่งเท่ากับ
1.44 เท่า เนื่องจากบริษัทฯ มีการชำระคืนเงินกู้ระหว่างปี 2548 ทำให้ยอดหนี้สินลดลง
และยอดส่วนของผู้ถือหุ้นที่เพิ่มขึ้นซึ่งเป็นผลมาจากกำไรสะสมที่เพิ่มขึ้น
ในขณะที่อัตราส่วนหนี้สินต่อส่วนของผู้ถือหุ้นของกิจการไฟฟ้าอื่น เช่น บริษัท ผลิตไฟฟ้า จำกัด
(มหาชน) เท่ากับ 0.91 เท่า

นอกจากนี้อัตราส่วนความสามารถในการชำระคืนเงินต้นและดอกเบี้ยในปี 2548 เท่ากับ 2.33 เท่า
ซึ่งต่ำกว่าปี 2547 ซึ่งเท่ากับ 2.52 เท่า เนื่องจาก บริษัทฯ มีกำไรสุทธิก่อนหักดอกเบี้ยจ่าย
ค่าเสื่อมราคา และค่าตัดจ่าย ในปี 2548 ต่ำกว่าปี 2547

3) การวิเคราะห์ส่วนของผู้ถือหุ้น

ณ วันที่ 31 ธันวาคม 2548 บริษัทฯและบริษัทย่อย มีส่วนของผู้ถือหุ้นรวมทั้งสิ้น จำนวน 31,489.37
ล้านบาท เพิ่มขึ้นจากปีก่อนเป็นจำนวน 3,021.36 ล้านบาท หรือคิดเป็นร้อยละ 10.61เนื่องจาก

-   กำไรสุทธิจากการดำเนินงานของบริษัทฯ และบริษัทย่อยในปี 2548 จำนวน 6,066.36
    ล้านบาท

-   ในการประชุมสามัญประจำปีผู้ถือหุ้น เมื่อวันที่ 20 เมษายน 2548
    ที่ประชุมได้มีมติอนุมัติให้จัดสรรกำไรสำหรับผลการดำเนินงาน 6 เดือนหลังของปี 2547
    เป็นเงินปันผลหุ้นละ 1.10 บาท รวมเป็นเงินปันผลจ่ายทั้งสิ้นจำนวน 1,595 ล้านบาท
    และบริษัทฯได้จ่ายเงินปันผลดังกล่าวให้แก่ผู้ถือหุ้นแล้วเมื่อวันที่ 16 พฤษภาคม 2548

-   ในที่ประชุมคณะกรรมการบริษัทฯ เมื่อวันที่ 15 สิงหาคม 2548
    ได้มีมติให้จ่ายเงินปันผลระหว่างกาลจากผลการดำเนินงานงวด 6 เดือนแรกของปี 2548
    ในอัตราหุ้นละ 1.00 บาท รวมเป็นเงินปันผลระหว่างกาลทั้งสิ้นจำนวน 1,450 ล้านบาท
    และได้จ่ายเงินปันผลให้ผู้ถือหุ้นแล้วเมื่อวันที่ 14 กันยายน 2548

ทั้งนี้ ณ วันที่ 31 ธันวาคม 2548 บริษัทฯ
มีทุนจดทะเบียนซึ่งเป็นหุ้นที่ออกและเรียกชำระเต็มมูลค่าแล้ว จำนวน 14,500 ล้านบาท
มีส่วนเกินมูลค่าหุ้น จำนวน 1,531.78 ล้านบาท สำรองตามกฎหมาย จำนวน 1,298.77 ล้านบาท
กำไรสะสมที่ยังไม่ได้จัดสรร จำนวน 14,158.82 ล้านบาท

อนึ่ง มูลค่าตามบัญชีต่อหุ้น ในปี 2548 เท่ากับ 21.72 บาท สูงกว่าปี 2547 ซึ่งเท่ากับ 19.63
บาท เนื่องจากในปี 2548 ส่วนของผู้ถือหุ้นเพิ่มขึ้นจากปี 2547 เป็นจำนวน 3,021.35 ล้านบาท
นอกจากนี้กำไรสุทธิต่อหุ้นในปี 2548 เท่ากับ 4.18 บาท ต่ำกว่าปี 2547 ซึ่งเท่ากับ 4.47 บาท
เนื่องจากบริษัทฯ มีกำไรสุทธิในปี 2548 ต่ำกว่าปี 2547 เป็นจำนวน 420.67 ล้านบาท

12.3.3 รายงานวิเคราะห์กระแสเงินสด

เงินสดและรายการเทียบเท่าเงินสดคงเหลือปลายปีของบริษัทฯ และบริษัทย่อย ณ วันที่ 31 ธันวาคม
2548 เป็นจำนวน 4,388.09 ล้านบาท เพิ่มขึ้นจากปีก่อนเป็นจำนวน 3,816.98 ล้านบาท
หรือคิดเป็น 6.68 เท่า สรุปสาเหตุได้ดังนี้

1.  เงินสดสุทธิที่ได้มาจากกิจกรรมดำเนินงานเพิ่มขึ้นจากปีก่อน จำนวน 2,809.70 ล้านบาท
    สาเหตุหลักเนื่องจากการเปลี่ยนแปลงของลูกหนี้การค้าทำให้กระแสเงินสดเพิ่มขึ้นจำนวน
    4,099.96 ล้านบาท ซึ่งเป็นผลมาจากผลต่างของลูกหนี้ค่าขายไฟฟ้า ณ วันสิ้นงวดลดลง
    รวมทั้งการเปลี่ยนแปลงของเจ้าหนี้การค้าทำให้กระแสเงินสดลดลงจำนวน 1,089.06
    ล้านบาท ซึ่งเป็นผลมาจากผลต่างของเจ้าหนี้ค่าเชื้อเพลิง ณ วันสิ้นงวดลดลง

2.  เงินสดสุทธิที่ได้มาจากกิจกรรมลงทุน เพิ่มขึ้นจากปีก่อน จำนวน 1,729.62 ล้านบาท
    สาเหตุหลักเนื่องจากบริษัทฯ มีเงินสดรับสุทธิในเงินฝากสถาบันการเงินและเงินลงทุนระยะสั้น
    เพิ่มขึ้นจำนวน 2,137.41 ล้านบาท และได้รับเงินปันผลจากบริษัท ไตร เอนเนอจี้ จำกัด
    เพิ่มขึ้นจำนวน 241.52 ล้านบาท ในขณะที่มีการซื้ออุปกรณ์โรงไฟฟ้ากังหันแก๊ส
    เพิ่มขึ้นจากปีก่อนจำนวน 666.27 ล้านบาท

3.  เงินสดสุทธิที่ใช้ไปในกิจกรรมจัดหาเงิน เพิ่มขึ้นจากปีก่อนจำนวน 603.87 ล้านบาท
    สาเหตุหลักเนื่องจาก ในปี 2548 บริษัทฯ
    มีการชำระคืนเงินกู้ระยะยาวและเงินปันผลจ่ายให้แก่ผู้ถือหุ้นเพิ่มขึ้นเป็นจำนวน 311.91 และ
    292.29 ล้านบาท ตามลำดับ